རི་མོ་ཁང་གི་སྒེའུ་ཁུང་ལས་ཕྱིར་བལྟས་ཚེ།སྒོ་རའི་ནང་གི་ཁམ་བུའི་ལྗོན་པ་དེར་མྱུ་གུ་འབུས་མགོ་ཚུགས་འདུག་པས།ཚེ་སྲོག་གསར་པ་ཞིག་གི་འཁོར་བའང་འདི་ལྟར་འཁོར་མགོ་ཚུགས་པ་རེད།རང་བྱུང་ཁམས་ཆེན་མོའི་འཁོར་བའི་ངང་ཚུལ་ནི་དེ་ལྟར་ངོ་མཚར་བ་ཞིག་ཡིན་པའི་སྐོར་ལ།བདེ་སྒྲོན་གྱིསངས་རང་ལ་ད་ནི་དུས་ལ་སླེབས་སོང་ཞེས་སྨྲས་པ་ཡིན།ཧ་ལམ་སྔོན་གྱི་ལོ་བཅུ་ནི་རྗེས་ཀྱི་ལོ་བཅུ་འདི་ལ་གྲབས་བྱ་ཆེད་ཡིན་སྲིད།ཚོད་ལྟ་གསར་པ་ཞིག་དང་།ལམ་བུ་གསར་པ་ཞིག་གི་དབུ་འདི་ལྟར་བརྩམས་པ་རེད།མོས་ཡུན་རིང་པོར་ལག་ཏུ་ཐོགས་པའི་པིར་སྨྱུག་དེ་གཞི་ནས་རས་ལྷེ་ཡི་སྟེང་དུ་འགུལ་མགོ་བརྩམས་བྱུང་།སྐབས་འདི་ལ་ངས་མཚོན་འདོད་པ་ནི་རང་གི་སེམས་ཀྱི་དྲན་སྟངས་དག་ཡིན་པས།ཕྱི་ཡི་གཟུགས་དང་བརྙན་གང་ལ་ཡང་བརྟེན་མི་དགོས་པར།ལྷད་མ་ཞུགས་པའི་རི་མོའིསྐད་ཆཁོ་ནའི་ལམ་ནས་དགའ་བ་དང་ཞི་བ།གདུང་བ།འདོད་པ།སྤོབས་པ།ངན་པ་གདུག་ཅན་དག་མངོན་པར་མཚོན་རྒྱུ་ཡིན།རྩོམ་འགན་པ།རྟ་མགྲིན